Online nastava – upute za učenike i roditelje

Poštovani roditelji!

Obzirom na aktualnu epidemiološku situaciju i mjere koje se provode na području Baden Württemberga na određenim nastavnim mjestima nije dopušteno održavanje učioničke nastave u školama domaćinima. Na takvim mjestima će se do promjene važećih mjera nastava **održavati** na daljinu putem **Google Classrooms-a.**

Za svako nastavno mjesto formirana je virtualna učionica Vašeg učitelja/ice.

Učitelj/ica će Vam **poslati kod** za ulazak u učionicu ili će Vas **dodati** u istu. Kako bi to bilo omogućeno, **potrebno je kreirati Google račun** odnosno *@gmail* adresu. Nakon što Vas/Vaše dijete učitelj/ica doda u učionicu, zaprimit ćete pozivnicu putem maila koju je potrebno potvrditi/prihvatiti.

**Ukoliko nemate formiranu adresu koju bi dijete moglo koristiti za virtualnu učionicu, molimo vas da isto učinite te obavijestite svog učitelja/icu.**

[**https://accounts.google.com/signup/v2/webcreateaccount?hl=hr&flowName=GlifWebSignIn&flowEntry=SignUp**](https://accounts.google.com/signup/v2/webcreateaccount?hl=hr&flowName=GlifWebSignIn&flowEntry=SignUp) **– link za izradu Google računa**

 Zbog ograničenja koje ima Google i samog pristupa učionici, **poželjno bi bilo** da kreirate račun sa svojim podatcima obzirom da Google ne dozvoljava pristup Google Classrooms alatu mlađima od 16 godina. Nažalost, ovdje u inozemstvu nismo u mogućnosti učenicima kreirati profil *@skole.hr* pomoću kojeg je također omogućeno korištenje ovog alata te gdje nema uvjeta „godine“.

Nastava će se održavati putem navedenog alata koji nam omogućava, osim slanja nastavnih materijala, i video konferencije ( Google Meet) te korištenje virtualne ploče ( Jamboard). Takvim načinom predavanja **omogućujemo svakom učeniku** bolju i kvalitetniju nastavu, više „živog kontakta“ s učiteljem/icom i ono što je najvažnije, trenutni kontakt s učiteljem/icom kod objašnjavanja gradiva, mogućnost komunikacije, korekcije i zajednički rad, a svi materijali bit će učenicima dostupni na jednom mjestu.

Zahvaljujemo Vam na razumijevanju i suradnji!